TNITY ออกหุ้นกู้ 200 ลบ. ดอกเบี้ย 2.60% ขายรายใหญ่-สถาบัน 7-15 ก.ค.นี้
TNITY ออกหุ้นกู้ 200 ลบ. ดอกเบี้ย 2.60% ขายรายใหญ่-สถาบัน 7-15 ก.ค.นี้
17 มิ.ย. 2563

บริษัท ทรีนีตี้ วัฒนา จำกัด (มหาชน) หรือ TNITY ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 200 ล้านบาท แบ่งเป็น จำนวนเสนอขายไม่เกิน 100 ล้านบาท จำนวนหุ้นกู้สำรองเพื่อการเสนอขายเพิ่มเติมไม่เกิน 100 ล้านบาท อายุ 260 วัน ครบกำหนดไถ่ถอนวันที่ 2 เม.ย.64 อัตราดอกเบี้ยคงที่ร้อยละ 2.60 ต่อปี ชำระดอกเบี้ย ณ วันครบกำหนดไถ่ถอนหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขาย วันที่ 7-10 และ 13-15 ก.ค.63 ผ่าน บล.ทรีนีตี้ ซึ่งเป็นผู้จัดการการจัดจำหน่ายหุ้นกู้
บริษัทมีวัตถุประสงค์นำเงินเพื่อใช้เป็นเงินทุนหมุนเวียน ขยายการดำเนินธุรกิจ และ/หรือ ชำระคืนตั๋วแลกเงินและ/หรือ หุ้นกู้ และบริษัทในกลุ่มซึ่งคาดว่าจะนำเงินที่ได้จากการเสนอขายหุ้นกู้ในครั้งนี้ใช้ในการดำเนินการดังกล่าวภายในเดือน ก.ค.63